Kurżità L. rajt televixin il-lejla ta' qabel u lanqas ftaħt il-kompjuter. Sirt naf mill- gazzetti tal-għada. L-isem tal-mejjet kien tiegħu. L-età li taw fir-rapport kienet tiegħu wkoll. Mario nstab mejjet fil-qiegħ ta' rdum in-naħa tal-Bidnija. Qabeż7 Waddbuħ/ Il-pulizija qed jinvestigaw. Ma kienx ilu mejjet aktar minn ftit sigħat meta gabillott sejjer lura d-dar tard wara nofsinhar sabu mitluq b'rasu mfarrka. Jiġifieri, il-mewt tiegħu seħħet f'nofs ta' jum (mill-isbaħ). Stramberija kienet li fil-għoli tal-irdum u fl-inħawi ta' madwar ma sabu l-ebda karozza li seta' ġie biha. Jekk kien hu li qabeż, ħa mixja twila sew qabel wasal fejn kellu jasal. Malli għaddietli l-ħasda, bdejt nitħasseb jekk dak li ġara kellux x'jaqsam mal-biċċa li daħħalni fiha matul ix-xhur li għaddew. Mario u jien ilna ħbieb sa mill-iskola. Mhux li dejjem noħorġu flimkien f'żgħuritna, ifhem, jew li wara, konna niltaqgħu ta' sikwit. Fl-aħħar snin, naraw lil xulxin skont il-bżonn u ġieli meta jfettlilna nistiednu wieħed lill-ieħor għal ikla bejn tnejn. Konna ħbieb u aktar: jekk wieħed jinqalagħlu xi negozju li jeħtieġ is-sengħa tal-ieħor, konna nqabbdu lil xulxin. Dejjem ħriġna sodisfatti. Kellna karattru li jixtiebah. Ħaġa bħal dik is-soltu tbiegħed lil Ċikku minn Peppu. Lilna qarrbitna, mingħajr ma għamlet minna ħbieb tal-qalb. Fil-fatt, meta ċempilli ftit anqas minn tmien xhur ilu biex jistedinni nieklu flimkien, ħsibt li ried iqabbadni xi ħaġa, kif jien ftit qabel kont qabbadt lilu. L-uffiċċju tiegħu ta' 'accountant' kiber b'rankatura sabiħa li ħallietlu dħul tajjeb, kif wara kollox qed jagħmel l-istudjo tiegħi ta' kreattività diġitali: hekk insejjaħlu. Issa jekk trid tidħaq b'isem bħal dak, affarik. Imma hekk jissejjaħ is-servizzji nipprovdu. Il-fattli l-klijenti dejjem iżidu fil-għadd uf'kemm ikunu lesti jħallsu juri li teżisti talba għalih. Dwar hekk m'intix se tismagħni nilmenta. —Din id-darba mhux f'isem xiklijentli rrid inkellmek, beda Mario, imbissem. Ir-restorant li għażel kien fil-beraħ qrib il-baħar, bis-swar li jkennuh jipprovdu aktar frisk fid-dell tagħhom mill-fannijiet li qed iduru madwarna bla waqfien. Għalkemm qed jitfartas b'rata mħarrka mill-quċċata ta' moħħu sal-qurriegħa, ħafna ma jemmnux li qabeż sew l-erbgħin sena. Baqa' b'dehra ta' żagħżugħ — għajnejh kannella tondi jibbru ma' kull tbissima biex jagħtuh bixra ta' tifel imqareb u timidu. Din id-darba rridek tagħmel xi ħaġa għalija, bi ħlas m'hemmx għalfejn ngħidu. Il-gosti tagħna fl-ikel jixxiebhu. Bla ma qatt iddiskutejnieha dil-biċċa, spiċċajna bid-drawwali minikun qed jistieden jipproponi l-għażla tal-ikel. Hekk hu li l-ment li beda jsemmi kien ikun dak li kont nagħżel jien, anki fl-inbid. Meta wasalna f'nofs l-ewwel platt — insalata tal-gambli friski —qal: Għandi bżonn l-għajnuna tiegħek fuq xi ħaġa. Minn kif tkellem indunajt li mhux iħossu komdu. Sa issa bl-aktar mod naturali u ċajtier, kif dejjem għamilna, konna ddiskutejna l-iżviluppi fuq ix-xogħol, l-aħħar skandli fil-ħajja politika, kif il-mara tiegħu u tiegħi ma tistax issibilhom irkaptu meta tiġihom il-feċċa li jonfqu l-flus fuq il-ħmerijiet u l-aħħar sikkaturi tal-banek meta jiġu biex iġeddu s-self fuq investiment ġdid. Waqaf mill-ikel u beda jixrob boqqa wara l-oħra mill-inbid abjad fit-tazza tiegħu. Għandi bżonn nordna programm speċjali mingħandkom, qal. — Għidli x'tixtieq u naraw, weġibtu, hekk kif temmejt l-insalata. Hu kien għadu għaddej biha — ħaġa mhux tas-soltu bejnietna. Qaddej ħejjielna l-mejda għat-tieni platt u resaq biex iservih. Mario kien qed jgħidli: Semmejtlek xi darba kemm Carmen (martu) tħobb il-buqari taċ- ċaqquf stil antik, fl-ikħal. Tikkollezzjonahom. Din l-aħħar sena, għamilt sforz biex insibilha fil-ħwienet u fl-irkanti tal-antikitajiet buqari milli tħobb. Ridt nagħtiha rigal għal għeluq sninha, erbgħin, mid-dehra età diffiċli għan-nisa. Xi ġimgħat ilu, inżamm irkant bomba. Jien fettilli nduru. U tassew mort tajjeb. Sibt tliet buqari li naħseb se jogħġbuha bil-kbir. Meta kont qed innaddafhom, f'wieħed sibt dan. U miegħu biċċa minn gazzetta Franċiża, paġna tal-isport ta' xi ħames snin ilu. Għaddieli envilops abjad. Iftħu. Min jaf x'kienet tagħmel Carmen kieku sabithom hi. Għamilt kif qalli. Fl-envilops kien hemm ritratt ta' mara. Nagħmilha ċara li qed nikteb dan ir-rendikont bla ebda ħsieb spint, ta' libertinaġġ jew ħarġa LXXXIX 2016 Qed nirrakkonta l-fatti kif nafhom li ġraw. Il-mara kienet pjuttost żagħżugħa (imma min hu żagħżugħ għal min għandu l-età tiegħi — ħamsa u għoxrin sena l-aktar), bilqiegħda mitluqa lura bla ħwejjeġ fuq gvieret jew imtieraħ miġbura taħtha mal-art, imbissma, wiċċha u rasha f'dell akbar milli fih il-bqija tar-ritratt, tħares 'il fuq lejn min qed jiġbdilha r-ritratt, b'sigarett nofsu maħruq bejn is-swaba' ta' idha x-xellugija u qrib fejn tinsab bilqiegħda tazza nofsha mimlija b'xi likwidu. Kien ritratt ta' intimità bħalma jittieħdu bil-miljuni kuljum. — Inġibed mhux aktar minn għaxar snin ilu, qal Mario. Mhux b'mowbajl, imma b'kamera li ma tużax flaxx, teknoloġija ta' dak iż-żmien, minn xi ħadd li ma tantx kien jaf jużaha. Il-post seta' kien Malta. Seta' kien barra. F'Malta forsi, kien ikun hemm aktar dawl fil-kamra fejn jinsabu. Ovvja x' ġara: it-tfajla jew min ħa r-ritratt poġġieh fil-buqar, u nesa jew insiet. Meta l-buqar telaq minn fejn kien, ir-ritratt baqa' fih. U l-istess il-biċċa mill-gazzetta Franċiża, li bilfors m'għandha l-ebda rabta mar-ritratt, ħlief li forsi kienet ta' min ħa r-ritratt jew tagħha. Tant stagħġibt b'dawn it-tifsiriet kollha li kważi marli l-aptit. 'Dħalt sew fil-biċċa,' għedt biex inkun għedt xi ħaġa. — Qabbadt investigatur privat biex jara jsibx il-mara, wieħed mill-aqwa li hawn, qal Mario mingħajr ma waqaf jiekol b'ħerqa imma bil-lajma mid-dentiċi ta' quddiemu. Ħallastu tajjeb kieku. Ma tantx wasalna bogħod. Għalhekk ġejt għandek. — Irrid insib lil dik il-mara biex nagħtiha lura r-ritratt. — Numiljaha7 Ma tarax, bil-maqlub. Dak ir- ritratt parti minn ħajjitha li waqgħet f'idejn il-barranin. Irrid nagħtihielħa lura. —L-aqwa mod kif turi rispett, jidhirli jien f'ċirkostanzi hekk, hu billi taqbad utaħraq dak ir-ritratt, qisu qatt ma kien. Konna qed inħarsu issa dritt f' għajnejn xulxin. Ma kien hemm l-ebda skumdità f'ħarstu. Kien jaf xi jrid u xejn mhu se jikkonvinċih li telaq fuq triq ħażina. Jekk hemm xi ħaġa li qed iddejqu, ma kinitx dubju dwar li qed jagħmel. Bla ma ridt ftakart fl-istejjer li smajt dwar Mario u Carmen, li żgur jixbhu l-istejjer li jintqalu dwari u Helen (marti). Baqgħu qrib ħafna ta' xulxin imma ġieli nqabdu, jekk dik hi l-kelma, jindehsu mal-irġiel u n-nisa ta' ħaddieħor, separati jew le. Kemm kienu minnhom dawn ix-xnigħat ma stajtx ngħid. Raġuni għaliex Mario u jien ma sirniex midħla aktar ta' xulxin, kienet għax bejn Helen u Carmen daħlet għira tremenda. Kif u x'fatta ma nafx; lanqas hu. Waqt li l-qaddej naddaf il-mejda mill-platti mgħobbija bil-fdal tal-ħut u l-insalata, Mario saqsa: Veru li jeżistu jew tista' tibni programmi diġitali li jafu jqabblu wċuħ li jaqraw ma' wiċċ partikolari, u jagħrfu jekk wiċċ quddiemhom hux l-istess bħall-wiċċ partikolari2 Mhux wiċċ biss. — Veru li jeżistu jew tista' tibni programmi diġitali li jistgħu jidħlu fi kwalunkwe ħaġa li tittella' fuq l-internet biex jiflu fiha x-xbihat jew kontenut ieħor li tkun qed iġġorr7 U jqabbluhom max-xbieha li jkollok f'idek7 — Dażgur. Il-problema hi li l-univers tal-internet tant sar vast li l-ebda programm mhu se jkun jista' jidħol f'dak kollu li baqa' jitpoġġa fuq l-internet sal-lum. — Naħseb li diġà qed tifhem xi rrid mingħandek. M'hemmx għalfejn ingħidu, bi ħlas. — Xorta m'iniex nifhem għaliex. — La m'intix tifhem: għidilha kurżità. Lura fl-uffiċċju, tkellimt ma' Alison, li tmexxi ċ-ċellola—hekk laqqamnieha — tal-iżvilupp diġitali kreattiv. Kemm jgħidu dwar il-ħiliet ta' Boris, li jaħdem mal-kumpanija Kwis Kwam (anzi, saret tiegħu issa). Naqlagħlu l-kappell kull meta u kull fejn trid, biss lil Alison ma nibdilha ma' ħadd. Hi l-esperta tagħna fit-teknika diġitali. Għandha, mela ma għandhiex difetti, imma fil-qasam tagħha kif naraha jien il-biċċa, ma jirbħilha ħadd. Veru li fost id-difetti tagħha — u m'iniex se nsemmi d-dehra rqiqa tal-għaġeb tagħha jew leħinha oħxon ħafna għax dawk ma tista' tagħmel xejn biex tibdilhom, anke waqt li min-nisa kollha li Itqajt magħhom, hi l-aktar waħda sensittiva lejn l-oħrajn — fost id-difetti tagħha, kont qed ngħid, hemm dak li lesta tgemgem bil-kbir kontra kwalunkwe ħaġa li ma taqbilx magħha. Issa, qabel għaddejtilha r-ritratt li sellifni Mario — bil-wegħda formali li malli nlesti minnu nibgħathulu lura bla ma nżomm l-ebda kopja sħiħa għalija jew nuriha lil ħaddieħor — editjajtu biex żammejt biss fl-istampa r-ras tal-mara u spallejha. Xejn ma dehret qed togħġobha l-biċċa. — Ma stajniex sibna ritratt aħjar2 staqsiet. — Dan li tawni. Seta' kien hemm aktar dawl fih. — Mhux għalhekk li qed ngħid. Minn ħarsitha l-mara qisu għadha kemm kellha orgażmu. Alison wikkiela tax-xogħol. Għedtilha biex tagħti importanza sħiħa lill-kwistjoni tar-ritratt. Hekk għamlet. Xorta ħadet għaxart ijiem biex tkun ħarġa LXXXIX 2016 sodisfatta b'li qed tlesti. Mario ċempilli darbtejn biex jara x'qed inkewsu. Fissirtlu li l-programm li qed toħloq Alison se jagħtina mudell tridimensjonali tal-mara fir-ritratt. Meta nitilquh fl-internet, biex b'permess u mingħajru, jiftaħ kemm fajlijiet isib, se jqabbel kull ritratt ta' ġo fihom meħuda minn liema naħa meħuda, mal-mudell. Jekk isib ritratt li jaqbel mija fil-mija mal-mudell, dak ir-ritratt jinżamm biex inkunu nistgħu nifluh. Irrid ngħid: mhux ''jaqbel mija fil-mija' għax dak qatt ma jista' jkun; imma jidher b'ċertezza ta' ngħidu aħna, 98 fil-mija li r-ritratt misjub hu tal-istess persuna rappreżentata mill- mudell. Alison ma tantx kienet sodisfatta bit-98, xtaqet li tilħaq ċertezza ta' aktar minn 99 fil-mija. Biss, kemm jien u kemm hi fhimna li biex tasal għal dik il-perfezzjoni, se ddum wisq. Saqsejtha kemm seta' jiġri li xi barrani jinduna li qed inħaddmu l-programm u jtaqqab ġo fih biex jikxef x'inhu għaddej. Alison ammettiet li l-programm kien jonqsu ħafna biex ikollu l-ħarsien meħtieġ. Mario baqa' jiġri warajja biex nibdew infittxu. Għedtlu li għad jonqosna naħdmu fuq is-sigurtà. Qalli ninsieha — ma kellha l-ebda importanza fil-proġett ''tiegħu'. Minn hemm 'il quddiem, mhux aħna ħdimna fuq il-proġett, imma l-kompjuter. Tellaqna l-programm biex jidħol fil-fajls kollha li jsib li b'xi mod oriġinaw minn Malta jew li għandhom xi rabta mal-gżira. Ftit wara, għax Mario ssuġġerixxa li jsir hekk, wessajna t-tiftix għal fajls maħduma minn Franza. Dan żied bla qies l-ispazju fejn konna se nfittxu għall-mara misterjuża tiegħu. — Qisna qed nistadu għal sparlu wieħed partikolari fil-Paċifiku, gemgmet Alison. — Mela bħal f' Mobv Dickl — Dik baliena kieneti nefħet infiskata. — L-isparlu ma ssibux fil-Paċifiku, inkejtha. La bħala sparlu u lanqas bħala baliena, il-programm ma rnexxielu jsib fil- fajlijiet li erbgħa u għoxrin siegħa u fuq erbgħa u għoxrin siegħa kien itella' mill-internet, xi xbieha waħda li b'ċertezza ta' 98 fil-mija qablet mal-mudell tal-mara żagħżugħa. Mario talabni nżid fin-numru ta' kompjuters għaddejjin bit-tiftix. Kelli ngħidlu li ma stajtx inwaqqaf xogħol urġenti għal klijenti oħra biex nagħmel hekk. Jum minnhom ħareġ bi proposta ġdida. Seta' jixtri mingħandna l-programm li konna qed naħdmu bih u jkompli jħaddmu hu7 Alison qieset li ma kellu jkun hemm l-ebda problema f'hekk: sa ftit xhur oħra, qalet, se tkun tista' tniżżel programmi simili minn fuq il-Google bla wisq strapazz jew spiża. Qbilna miegħu fuq prezz (li kopra biss l-ispejjeż tagħna). Deher ċar x'kien biħsiebu jagħmel: iżid in-numru ta' kompjuters fuq il-ħidma. ''Din għalik saret aktar minn kurżità, għedtlu. — Mhux kulħadd xi darba jew oħra jitwebbel b'xi ħaġa7 wieġeb minnufih. Għaddiet ġimgħa u aktar li matulha ma smajtx b'aħbaru. Meta fl-aħħar ċempel, kellu proposta ġdida. Imma kont qed naħseb: il-programm qed jaċċetta riżultati biss fejn hemm ċertezza ta' 98 fil-mija. Ma tarahiex għolja wisq7 Nistgħu nniżżlu l-livell ta' ċertezza għal 95 fil-mija7 U kif tagħmel hekk7 Meta tkellimt ma' Alison, ix-xenata li għamlet kienet monumentali. Biss anki hi tagħraf li x-xewqat tal-klijent huma sagri. Bagħtet lil Mario struzzjonijiet preċiżi dwar kif jibdel il-parametri tal-programm ħalli jnaqqaslu l-livell taċ- ċertezza li bih ikejjel ir-riżultati għal 95 fil-mija, kif xtaq. Minn hemm ma smajniex aktar mingħand Mario. Kont imgħobbi b'xogħol ġdid u ftit ħabbilt moħħi dwaru. Meta ftakart fih, kont ngħid lili nnifsi li żgur qata' qalbu. Bħalma jiġrilna ta' spiss, irrassenja ruħu li l-kurżità li ħakmitu, se tibqa' bla temma. Ċempilli biex jistedinni għall-ikel. Jien imissni nistieden, widdibtu; wara li ftehemna ħin u jum, ħallieni nagħżel fejn. L-istaġuni kienu nqalbu mill-aħħar li kilna flimkien. Sibna ristorant li qisu mħaffer taħt l-art bi sħana umda fih li tnessik il-kesħa rqiqa fit-toroq. Mill-bidu ntbaħt li kellu eċċitament nervuż fuqu. Waqt li qbilna fuq x'ikel se nagħżlu, tkellimt fit-tul dwar kif sejjer fix- xogħol. Qagħad jismagħni, sieket, nervuż, ħlief biex jistaqsi aktar fuq li kont qed intarraflu. Imbagħad meta tlaqna fuq l-ewwel platt, ħabta u sabta qal: Tiftakarha dik il-mara tar-ritratt li konna qed infittxu7 Sibthal Għall-ewwel ħsibtu qed jiċċajta, tantkontdeċiż fil-fehmali ma wasalimkien. Baqa' jitbissem għall-mod kif kont qed nuri li m'iniex nieħdu bis-serjetà. — Bil-programm li għamilnielek2 Għamel iva b'rasu: Xi tliet ġimgħat ilu. Jekk fhimt tajjeb, il-programm daħal f'xi fergħa ta' Facebook li kienet qabżitlu qabel. Maltija, imma missierha Franċiż, telaq lil ommha ilu ħafna. Bqajna nieklu fis-skiet għal xi ħin, hu b'ħatfa liema bħalha. ''Tajtulha lura r-ritratt7 — M'intix temminni, qal, Ħareġ kartiera mill-but tal-blejżer ikħal skur li kien liebes. Arahom, għidli x'jidhirlek. Did-darba ma kien hemm xejn spint fil-mazz ħafif ta' ritratti li għaddieli, meħuda mill-qrib u mill-bogħod ta' żagħżugħa grazzjuża, waħidha bilqiegħda ħarġa LXXXIX 2016 f'xi ġnien, jew bilwieqfa tidher mill-qadd 'il fuq, titkellem ma' ħbieb, irġiel u nisa. L-istess wiċċ kemxejn ippuntat bħal fl-ewwel ritratt li wrieni, l-istess għajnejn imbissma, l-istess tbissima ftit timida, l-istess xagħar imġiegħed, l-istess spallejn li setgħu kienu anqas imgħaddma. ''Meta sibtha, b'liema livell ta' ċertezza kont qed taħdem 7 — Tal-95 fil-mija. Għaliex7 qed tiddubita — Tajtulha lura r-ritratt7 — Għadni le. — Mela sew, għedtlek. Mhux kurżità kienet. Ridt tumiljahal Sal-lum għadni ma nafx għaliex f'daqqa waħda kelli nirrambah b'dal-mod. Hekk ġieni li nagħmel. Qisni kont imgħaddab sew għalih. Inħasad, induna b'kif qed inħossni lejh. Ipprefera jagħmel tabirruħu li mhuwiex. 'Tltqajna tliet darbiet, qal, fuq skuża li vvintajt. Għedtilha li għandi xi messaġġi għaliha minn nies influwenti fl-industrija tal-mużika. Imma li kont għadni m'iniex żgur jekk humiex indirizzati għaliha. Tinteressa ruħha ħafna fil-mużika popolari. —Għaliex għamilt hekk2… U emmnitha l-istorja' Ir-rabja li kont qed inħoss baqgħet tiżdied: nerġa' ngħid —manafx għaliex. Biex nifga ġo fija, waqaftniekol. — Int m'intix temmen li dik hi7 — Ħa nkun onest miegħek: le. Minn kif tbissem, intbaħt li kelli żball fuq hekk. ''Ħa ngħidlek, qalli. Għada se niltaqa' magħha, għal nofs siegħa, se nieħdu kafċ flimkien. Ejja għal rasek waqt li nkunu hemm, ħares lejha u għidli x'taħseb, jekk jibqgħulekx dubji. Hemm fhimt: għal Mario, il-mara tar-ritratt ma kinitx baqgħet xi ħaġa li se jagħraf biss mix-xebh fiżiku tagħha ma' din jew dik. Fix-xhur li għelbitu l-kurżità, lill-mara tar-ritratt kien fl-istħajjil tiegħu, iddotaha b'imġiba, drawwiet, burdati, inkejjiet li bl-ebda mod Alison ma setgħet iddaħħal fil-mudell li bniet. Forsi b'hekk li dil-proxxmu, hi min hi, irnexxielha tbellagħhielu — jista' anki forsi bla ma taf x'qed tagħmel — li kienet it-tfajla tar-ritratt. Matul il-bqija tal-ikla, għamilt minn kollox biex mingħajr ma noffendih, inġibu f'sensih, u anki niżgiċċa mill-proposta tiegħu. Kelli, ta' ħabib, fl-aħħar ngħidlu iva. Akkost ta' kollox, ried jikkonvinċini li kien sab it-tfajla tar-ritratt qabel jagħtihulha lura. Kellu jiltaqa' magħha f'ħin meta diġà dalam bid-dlam ta' tmiem il-ħarifa f'kafetterija qrib wieħed mill-mollijiet fejn isorġu ħallata ballata l-jottijiet ta' vojta, quddiem bank tax-xorb kbir li ma ngħidlekx. Madwar il-bank, tliet żgħażagħ kienu jixorbu u jiċċaċċraw — żewġ ġuvintur u tfajla. F'rokna, raġel liebes nuċċali kbir tax-xemx u qmis kannella ċara kien iffissat fit-tazza ta' quddiemu, mimlija xi likwidu skur. U man-naħa l-oħra madwar mejda mal-ġenb b'quddiemhom żewġ fliexken tal-ilma u żewġ tazzi, Mario kien qed jiddiskuti ma' tfajla — żgur dik li għalih, kienet il-mara tar-ritratt. Poġġejt f'mejda man-nofs tal-ħanut. Ħriġt mill-but il-magażin li kont ġibt miegħi. Meta tfaċċa raġel minn wara l-bank u resaq lejja, ordnajt birra. Ftaħt il-magażin u bdejt naqra minnu. Doqt mill-birra fietla li r-raġel ġabli. Osservajt lil Mario u lit-tfajla mhux daqstant bogħod minni. Hu ma ta l-ebda sinjal li nduna bija, wisq anqas li għarafni. It-tnejn tkellmu bejniethom, imbissma u serji fl-istess ħin. Osservajtha sew minn taħt il-għajn għax għażilt mejda li tatni dehra sħiħa ta' wiċċha kollu quddiemi. Kienet tixbah ħafna lill-mara tar-ritratt, imma ma kinitx hi. F'ħin minnhom, ħriġt it-telefown — l-aħħar mudell — teftift fih, weġibt għal xi messaġġi, għamilt żewġ telefonati, u ħadt tliet ritratti tat- tfajla. Imbagħad komplejt naqra mill-magażin, ordnajt birra oħra, xrobtha għalkemm fietla li ma ngħidlekx, waqt li Mario u t-tfajla baqgħu jiddiskutu, dwar xiex ma stajtx nimmaġina, u tlaqt. Qsamt il-parkeġġ mudlam tal-ħanut lejn il-karozza tiegħi. Jien u niftaħ il- bieba, xi ħadd taptapli fuq spallti. Bil-bieba miftuħa, dort. Raġel itwal minni sew, liebes qmis li dehret ċara fid-dlam, liebes nuċċali tax-xemx kien qed jitbissem lejja. Qabel staqsejtu xi jrid, qalli, dejjem imbissem: Ħabib tiegħi, tieħu gost tieħu r-ritratti int, hux hekk Kellu aċċent stramb bil-Malti, la tgħidlu Għarbi, la Russu, wisq anqas Ingliż. Għaraftu; kien ir-raġel mal-mejda fil-ġenb tal-kafetterija. — Agħmilli pjaċir, dawk ir-ritratti li għadek kemm ħadt, ħassarhom issa. Bqajt ċass lejh. Qed tifhimni7 Ħarstu niżlet 'lisfel biex turi l-musli kellu f'idu. —Oħroġ il-mowbajl, jekk jogħġbok. Għamilt kif qalli. Ma rridx il-mowbajl tiegħek, tifhimnix ħażin. Imma neħħi t-tliet ritratti li għadek kemm ħadt. Naf eżatt kif jaħdem l-apparat li għandek f'idek. Nawguralek, hu l-aħħar mudell. M'hemmx ħmerijiet. Obdejtu, kien resaq qribi mal-ġenb tal-bieba ta' quddiem tal-karozza, li kont diġà ftaħt. Malli temmejt inħassar mill-memorja tal-mowbajl it-tliet ritratti li ħadt, bla kliem u bla sliem, ir-raġel tani dahru u għeb fid-dlam tal-parkeġġ. L-għada ċempilt lil Mario għal darba tnejn, imma s-segretarja tiegħu jew x'inhi qaltli li kien maqbud f'laqgħatimportanti u jċempilli aktar tard. M' għamilx hekk. L-għada u l-pitgħada, ġara l-istess. Imbagħad jien ukoll, inqbadtf'ħidmiet ħarġa LXXXIX 2016 oħra. Għalkemm l-istorja ta' Mario baqgħet togħkorni, qtajtha li jkun aħjar inħalliha tgħaddi. Għaliex għandi nidħol fejn ma jesagħnix7 Sakemm inqalgħet din l-aħbar (tas-suwiċidju tiegħu). Mewtu kienet suwiċidju7 Kemm ili naf lil Mario, din l-aħħar ħaġa li kont naħseb li jista' jasal għaliha (m'iniex hawn se nidħol fil-każ ta' nies li naf, ħbieb tiegħi, li ħadu din it-triq, allajaħfrilhom). Jista' jkun li l-isforz insensat tiegħu biex jiġi wiċċ imb wiċċ mal-mara tar-ritratt wasslu sa dal-pass7 Jew kien hemm min inqeda bil-kurżità tiegħu — jekk trid issejħilha hekk — biex jara kif jeqirdu7 U min kellu interess jagħmel hekk7 użata Fl-aħħar jumejn, il-pulizija ftit taw tagħrif dwar iċ-ċirkostanzi ta' mewtu. Jien irriflettejt: il-karozza li għandi, ġdida wkoll, hi mgħammra b'kameras mal-mirja tagħha li qishom ġwinħajn miftuħa. Meta r-raġel bin-nuċċali tax- xemx ġagħalni nħassar ir-ritratti minn fuq il-mowbajl, neħħa malajr in-nuċċali biex ikun żgur li fid-dlam qed jara tajjeb x'jien nagħmel. Il-kameras qabduh f'dak il-waqt Dak li ġibdu għadu jinsab fil-karozza7 Malli vverifikajt sibt li numru ta' ritratti tar-raġel bla nuċċali għadhom fl-iskartoċċ tal-mera — bil- ħniena sibthom għax kienu appik li jitħassru. Urejthom lil Alison. Qaltli li jistgħu jintużaw mill-programm li begħna lil Mario biex nibnu mudell tar-raġel. Kurżità… Nixtieq inkun naf min hu dal-karfa tal-mus.